el el el el el el el el el el el el el el el el el el el el el el el en el el el el el el el el el el el el el it el zh el el el el el el el el el el el el el el el el el el el el el el el es el it el it el el en it el fr el el en fr el en it el el en it el el it el el it el el it el el it el el it el el it el el en fr el el en it el el en it el el it el el fr el el fr el el fr el el it el el fr el el en fr el el fr el el fr el el fr el el fr el el fr el el en fr el el en fr el ja fr el el fr el el fr el el fr el ja fr el ja en fr pl el fr pl el fr pl el en fr eo el en fr pl el en fr el el en fr en el fr en el en de en el fr en el ja en ja el el el el el el el el el el el en en en el sv en fr el fr en fr el de en fr el de en en el fr en fr el fr en en el fr en en el sv en en el en en en el fr en en el en en fr el fr en en el de en fr el fr en fr el nb en fr el fr en en el de en en el en en en el en en fr el sv en en el de en en el fr en en el en en en el it en en el de en en el fr en en el fr en en el fr en en el fr en en el zh en en el da en en el fr en en el en en el el el el el el el el el el el el el el el el el el el el el el el el el el el el el
Ο Απόλλων Λάρισας είναι ένας από τους αρχαιότερους και ιστορικότερους ποδοσφαιρικούς συλλόγους που δημιουργήθηκαν στην πόλη της Λάρισας. Ιδρύθηκε το 1930 και χρώματα του είναι το μπλε και το άσπρο.
wikidata (π • σ • ε )
Η ανδρική ποδοσφαιρική ομάδα μετέχει στη δεύτερη εθνική κατηγορία, την Super League 2, με την επίσημη επωνυμία ΠΑΕ Απόλλων Λάρισας, την οποία φέρει από την αγωνιστική περίοδο 2017-18. Έδρα της ομάδας είναι το Γήπεδο Απόλλωνα στην περιοχή της Φιλιππούπολης στην Λάρισα, χωρητικότητας 5.000 θεατών.
Υπήρξε ένα από τα ιδρυτικά σωματεία της Ε.Π.Σ. Λάρισας το 1960[9]και συμμετείχε στο πρώτο της πρωτάθλημα κατά την περίοδο 1960-61. Το 1964 καταφέρνει και εξασφαλίζει τη συμμετοχή του στο Πρωτάθλημα της Β' Εθνικής 1964-65. Συγχρόνως γίνονται οι διεργασίες για τη συγχώνευση των οκτώ τότε ομάδων της πόλης της Λάρισας και τη δημιουργία της Α.Ε.Λ. και ο Απόλλωνας αρχικά συμφωνεί. Θα μετονομαζόταν ξανά σε "Δήμητρα Λάρισας" και θα ηταν η "Β’ ομάδα κρούσης"[9]. Τελικά η συμφωνία χαλάει, στη συγχώνευση συμμετέχουν οι υπόλοιπες επτά ομάδες κι ο Απόλλωνας συνεχίζει την ανεξάρτητη πορεία του και συμμετέχει για πρώτη φορά στη Β΄ Εθνική. Η αγωνιστική πορεία του ομως ήταν πολύ κακή, καθώς τερμάτισε τελευταίος με μόλις 3 βαθμούς από ισάριθμες ισοπαλίες, ενώ υπέστη και 27 ήττες και υποβιβάστηκε. Συνολικά πέτυχε σε 30 ματς 13 γκολ, ενώ δέχτηκε 101.
Ακολούθησαν αρκετά χρόνια "ξηρασίας" στο τοπικό πρωτάθλημα Λάρισας. Το 1972 ,1974 και 1975 αποτυγχάνει να ανέβει στη Β' Εθνική μέσω του Ειδικού Πρωταθλήματος που μετέχει. Το 1979-80 και το 1981-82 θα αγωνιστεί τελικά στη Γ΄ Εθνική και θα συνεχίσει στη νεοιδρυθείσα Δ' Εθνική από το 1982. Στα τελη της δεκαετίας του 1980 και κυρίως στις αρχές και στα μέσα της δεκαετίας του 1990 η ομάδα έκανε εξαιρετική πορεία στην Γ΄ Εθνική αποδίδοντας κατά κοινή ομολογίαν πολύ καλό ποδόσφαιρο.
Το 1998 υποβιβάστηκε στη Δ΄ Εθνική και στη συγκεκριμένη κατηγορία αγωνίστηκε μέχρι και το 2010-11 με εξαίρεση το 2004-05 όπου αγωνίστηκε ξανά στη Γ΄ Εθνική. Το 2011 επέστρεψε μετα από 30 χρόνια στο πρωτάθλημα της ΕΠΣΛ.
Συνολικά αριθμεί 11 συμμετοχές στη Γ΄ Εθνική και σε 302 αγώνες έχει μαζέψει 404 βαθμούς από 107 νίκες, 83 ισοπαλίες και 112 ήττες με γκολ 344-361. Αποτελεί, επίσης, μια από τις ομάδες με τις περισσότερες συμμετοχές στη Δ΄ Εθνική, συνολικά 20.
Στο Κύπελλο η μεγαλύτερη διάκριση του συλλόγου ήταν τη σεζόν 1997-98 όταν έφτασε μέχρι τα προημιτελικά της διοργάνωσης όπου και αποκλείστηκε από τον Ηρακλή.
Την περίοδο 2015-16 ο Απόλλων κατέκτησε το Πρωτάθλημα της Α’ ΕΠΣΛ και την πρώτη θέση στον 5ο Όμιλο του Πρωταθλήματος Πρωταθλητριών ΕΠΣ, κερδίζοντας έτσι την άνοδο του για τη Γ’ Εθνική Ερασιτεχνική.
Την περίοδο 2016-17 ο Απόλλων αγωνίστηκε στην Γ’ Εθνική και κατέκτησε την πρώτη θέση στον 2ο Όμιλο, κερδίζοντας έτσι για δεύτερη φορά στην ιστορία του την άνοδο στη Β΄ Εθνική (Φούτμπολ Λιγκ τότε) όπου στην ίδια κατηγορία μετέχει και σήμερα.[10]
Ο Απόλλων Λάρισας έχει αναδείξει πολλούς αξιόλογους και σε ορισμένες περιπτώσεις μεγάλους ποδοσφαιριστές, όπως ο Νίκος Πατσιαβούρας, ο Κώστας Κολομητρούσης, ο Βάιος Αθανασίου, ο Νίκος Μιχόπουλος, ο Παύλος Αδάμος, ο Στέλιος Χασιώτης, ο Τάσος Κυριάκος και ο Τάσος Βενέτης.
Σε αυτό συμβάλλει και το γεγονός ότι ο σύλλογος έχει ιδιόκτητες αθλητικές εγκαταστάσεις στη Φιλιππούπολη όπου βρίσκεται και η έδρα της ομάδας για τουλάχιστον 77 χρόνια τώρα και με χωρητικότητα 880 θεατών (καθήμενοι στην κεντρική κερκίδα του γηπέδου).
Το ρόστερ της ομάδας του Απόλλων Λάρισας για την σεζόν 2020-21 (Σούπερ Λιγκ 2 - Α2 Εθνική):
Τελευταία ενημέρωση: 13 Φεβρουαρίου 2021[11]
Σημείωση: Οι σημαίες αφορούν την εθνική ομάδα, σύμφωνα με τους κανόνες επιλεξιμότητας της FIFA. Οι παίκτες μπορεί να κατέχουν περισσότερες ιθαγένειες εκτός FIFA.
Κώστας Κουρτεσιώτης (2ος αρχηγός)
Μιχαηλάκης Μπούσης (δανεικός από την ΑΕΚ)
Πάρης Μπάμπης (δανεικός από την ΑΕΚ)
Κωνσταντίνος Σκούπρας (3ος αρχηγός)
Ερνάν Ντα Κάμπο (δανεικός από τον Ολυμπιακό Βόλου)
↑ Γ Λαρίσης αναφέρεται στον τύπο, πιθανότατα γιατί η ΕΠΣΘ ήταν τότε ταξινομημένη ως Ένωση Β΄ κατηγορίας
↑ «Η ιστορία του Απόλλωνα». Ιστοσελίδα Απόλλωνα. Αρχειοθετήθηκε από το πρωτότυπο στις 25 Ιουνίου 2016. Ανακτήθηκε στις 14 Δεκεμβρίου 2017.
↑ Ιστοσελίδα Τοξότη Βόλου Η ΕΠΣ Θεσσαλίας στα Σπάργανα (Ι): Το πρώτο πρωτάθλημα , Ρήγας Αναγνώστου 28 Φεβρουαρίου 2015
↑ Ιστοσελίδα Τοξότη Βόλου Αρχειοθετήθηκε 2017-02-17 στο Wayback Machine. Η ΕΠΣ Θεσσαλίας στα Σπάργανα (ΙΙ): Τα περιπετειώδη πρωταθλήματα 1931-32, Ρήγας Αναγνώστου 7 Μαρτίου 2015
↑ «Πρωτάθλημα Λαρίσης» , Εφημερίδα Αθλητική Ηχώ, φύλλο 14 Ιουνίου 1946 , σελ.2
↑ «Το Πρωτάθλημα Ενώσεως Θεσσαλίας θα αρχίση ...» , Εφημερίδα Αθλητική Ηχώ, φύλλο 8 Ιανουαρίου 1946 , σελ.2
↑ «Πρωτάθλημα Ενώσεως Θεσσαλίας» , Εφημερίδα Αθλητική Ηχώ, φύλλο 13 Ιουνίου 1947 , σελ.2
↑ «Αναγνωρίσεις σωματείων και Ενώσεων» , Εφημερίδα Αθλητική Ηχώ, φύλλο 6 Ιανουαρίου 1952 , σελ.4
↑ «Γ Λαρίσης» , Εφημερίδα Αθλητική Ηχώ, φύλλο 11 Απριλίου 1952 , σελ.4
↑ 9,0 9,1 Σακελλάρης, Δημήτρης (7 Αυγούστου 2014). «Η ΙΣΤΟΡΙΚΗ ΔΙΑΔΡΟΜΗ ΤΟΥ ΛΑΡΙΣΙΝΟΥ ΠΟΔΟΣΦΑΙΡΟΥ 1920- 1964». eleftheria.gr. Αρχειοθετήθηκε από το πρωτότυπο στις 23 Φεβρουαρίου 2016. Ανακτήθηκε στις 19 Μαρτίου 2016. ()
↑ Στη Stoiximan.gr Football League ο Απόλλων Λάρισας[νεκρός σύνδεσμος]
↑ «Το ρόστερ του Απόλλωνα Λάρισας (2020-2021)». footballleaguenews.gr. Ανακτήθηκε στις 13 Φεβρουαρίου 2021.